**Κόνιτσα 22/12/2022**

**ΔΕΛΤΙΟ ΤΥΠΟΥ**

**Με επιτυχία η Χριστουγεννιάτικη Συναυλία της Δημοτικής Μουσικής Σχολής Κόνιτσας**

Με επιτυχία πραγματοποιήθηκε την Τρίτη 20 Δεκεμβρίου 2022 η Χριστουγεννιάτικη Συναυλία της Δημοτικής Μουσικής Σχολής Κόνιτσας στην αίθουσα εκδηλώσεων του Δημαρχείου.

Οι μαθητές της Σχολής Πιάνου, Κιθάρας, η Παιδική Χορωδία και η Χορωδία Ενηλίκων Δήμου Κόνιτσας, υπό την καθοδήγηση του καλλιτεχνικού διευθυντή Γιάννη Γαλίτη και της καθηγήτριας πιάνου Αγγελικής Παπανικολάου, ξεδίπλωσαν το ταλέντο τους, παρουσίασαν στην κατάμεστη αίθουσα χριστουγεννιάτικες μελωδίες και εισέπραξαν την επιβράβευση του κοινού.

Ο Δήμαρχος στον χαιρετισμό του συνεχάρη και ευχαρίστησε τους καθηγητές, τα μέλη των χορωδιών, τους γονείς και τα παιδιά για την εξαιρετική δουλειά και τόνισε πως ο Δήμος καταβάλει κάθε προσπάθεια, ώστε τα παιδιά της περιοχής μας να μη στερούνται των ευκαιριών των μεγαλουπόλεων και να απολαμβάνουν το αγαθό της μόρφωσης και της μουσικής εκπαίδευσης.

Από το Γραφείο Δημάρχου